CELEX: 62011TN0566
Language: da
Date: 2011-10-31 00:00:00
Title: Sag T-566/11: Sag anlagt den 31. oktober 2011 — Viejo Valle mod KHIM — Etablissements Coquet (Kaffestel med riller)

4.2.2012   
            
            
               DA
            
            
               Den Europæiske Unions Tidende
            
            
               C 32/26
            
         Sag anlagt den 31. oktober 2011 — Viejo Valle mod KHIM — Etablissements Coquet (Kaffestel med riller)
   (Sag T-566/11)
   2012/C 32/55
   Stævningen er affattet på spansk
   
      Parter
   
   
      Sagsøger: Viejo Valle, SA (L’Olleria, Spanien) (ved advokat I. Temiño Ceniceros),
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Etablissements Coquet SA (Saint Léonard de Noblat, Frankrig)
   
      Sagsøgerens påstande
   
   
               —
            
            
               Stævningen og de tilhørende bilag antages til realitetsbehandling.
            
         
               —
            
            
               Afgørelse truffet den 29. juli 2011 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1054/2010-3) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Design, der begæres erklæret ugyldigt: Design nr. 384.912-0001, der gengiver et dekoreret stel: en kaffekop og underkop
   
      Indehaver af EF-designet: Viejo Valle, SA
   
      Indgiveren af begæringen om, at EF-designet erklæres ugyldigt: Etablissements Coquet SA
   
      Begrundelse for ugyldighedsbegæringen: Tilsidesættelse af artikel 25, stk. 1, litra f), i forordning (EF) nr. 6/2002, idet EF-designet udgør en uhjemlet brug af et værk, der er beskyttet af en medlemsstats ophavsretslovgivning.
   
      Ugyldighedsafdelingens afgørelse: Medhold i ugyldighedsbegæringen
   
      Appelkammerets afgørelse: Klagen forkastet
   
      Søgsmålsgrunde: Tilsidesættelse af artikel 25, stk. 1, litra f), i forordning (EF) nr. 6/2002 og af artikel 28, stk. 1, litra b), nr. iii), i forordning nr. 2245/2002, eftersom sagsøgte ikke har fremlagt tilstrækkelige beviser for det beskyttede værk, som begæringen om ugyldighed støttes på, eller for hvem der er indehaver heraf eller dets genstand.